Ο Στέλιος είναι εξαιρετικός οικοδεσπότης! Πραγματικά νοιάστηκε για την ποιότητα της διαμονής μας πριν καν ταξιδέψουμε για Θεσσαλονίκη. Ευγενικός και εξυπηρετικός, φρόντισε το σπίτι να είναι ακριβώς όπως το περιμέναμε και μας ενημέρωσε προκαταβολικά για μερικές αλλαγές που είχε κάνει στο χώρο προς διευκόλυνση των επισκεπτών. Αφιέρωσε επίσης χρόνο για να μας προτείνει μπαράκια και ταβέρνες για φαγητό (μεταξύ των οποίων μια πολύ καλή ταβέρνα 10 μέτρα μόλις από την είσοδο της πολυκατοικίας), αλλά και για να μας βοηθήσει σε ό,τι χρειαστήκαμε κατά τη διάρκεια της παραμονής μας.

Όσον αφορά για το διαμέρισμα είναι πολύ ευχάριστο και κοντά στο κέντρο (15 λεπτά περπάτημα για την Αριστοτέλους στο κατέβασμα, λίγο παραπάνω στην επιστροφή). Το wifi δουλεύει άψογα. Το δε καινούριο κρεβάτι που πήρε τη θέση του καναπέ είναι πολύ άνετο. Απέναντι ακριβώς υπάρχει ένα μίνι σούπερ μάρκετ που είναι πολύ βολικό. Περάσαμε δε τόσο καλά που την έλλειψη ανελκυστήρα την είδαμε περισσότερο σαν ευκαιρία για γυμναστική...

Ελπίζω να μπορέσουμε να ξαναμείνουμε στο διαμέρισμα του Στέλιου. Σίγουρα μια πολύ ωραία εμπειρία!